[ca] L'actual preocupació social per l'educació i pel fet educatiu passa també per la reflexió sobre la figura i l'actuació del professor com agent directament implicat i responsable, en gran part, de la direcció i gestió del procés d'ensenyament-aprenentatge en el seu sentit més ampli, i alhora particular. En aquest sentit, intentar millorar la comprensió sobre el rol del professor ens podria donar elements que ens ajudessin a millorar alguns aspectes del procés educatiu. Aquesta tesi doctoral té la voluntat d'analitzar el paper del professor d'Educació Física. Per fer-ho, s'ha dissenyat un instrument ad hoc que permeti identificar les competències professionals del professor d'Educació Física des de la perspectiva d'un dels altres protagonistes directes del procés educatiu: els propis alumnes. Per construir l'instrument que hauria de permetre copsar la percepció i l'opinió dels alumnes s'ha decidit, en una fase inicial, triangular amb diferents agents que guarden relació amb l'acció professional del professor d'Educació Física (professors, alumnes, formadors i directors de centres educatius) a través de grups de discussió i entrevistes per identificar les dimensions d'estudi sobre les que fonamentar i estructurar el qüestionari. Aquest qüestionari s'ha passat a una mostra de 1010 alumnes de batxillerat de centres públics i privats de la regió metropolitana de Barcelona, com prova pilota, per valorar, a partir del procés de passació i dels resultats obtinguts, l'adequació del mateix. Els resultats obtinguts mostren, a partir de l'anàlisi descriptiva i estadística, l'adequació i la utilitat de l'instrument com a eina vàlida per estudiar quines són les competències professionals del professor d'Educació Física des de l'òptica dels alumnes de batxillerat.

[en] The current social concern on education and the educational process also involves a reflection upon the teacher's figure and its performance as an agent directly involved widely in the management of the teaching-learning process both in general and specific terms. Therefore, a better understanding of the teacher's role will help us to reveal those elements able to contribute on the improvement of certain aspects of the educational process. The aim of this PhD thesis is to analyse the role of the Physical Education teacher. In order to do so, an ad hoc instrument has been designed to identify his/her professional competence from the point of view of another main actor directly involved in the educational process: the student. In order to build this instrument to capture students' perceptions and opinions, it was decided at an initial stage to compare different agents related to the professional activity of the Physical Education teacher (teachers, students, trainers and directors of education centres) though Focus Group methodology and interviews to identify the scope of the research upon which establishing and structuring a questionnaire. The questionnaire was passed to 1010 participants of A level (batxillerat) students from both private and public schools located in urban sorroundings location of Barcelona area as a pilot test to assess its adequacy on the bases of the results obtained. Descriptives and Cronbach's alpha, Friedman's, Wilcoxon's and Kruskal-Wallis's tests were applied. The results obtained showed the adequacy and usefulness of the instrument as a valid tool to study the different aspects of the professional competence of the Physical Education teacher of A level students.